CELEX: 62022CN0193
Language: sk
Date: 2022-03-11 00:00:00
Title: Vec C-193/22: Návrh na začatie prejudiciálneho konania, ktorý podal Oberster Gerichtshof (Rakúsko) 11. marca 2022 – TR, UQ/FTI Touristik GmbH

20.6.2022   
            
            
               SK
            
            
               Úradný vestník Európskej únie
            
            
               C 237/35
            
         
      Návrh na začatie prejudiciálneho konania, ktorý podal Oberster Gerichtshof (Rakúsko) 11. marca 2022 – TR, UQ/FTI Touristik GmbH
      (Vec C-193/22)
      (2022/C 237/44)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Oberster Gerichtshof
      
         Účastníci konania pred vnútroštátnym súdom
      
      
         Žalobcovia: TR, UQ
      
         Žalovaná: FTI Touristik GmbH
      
         Prejudiciálne otázky
      
      
                  1.
               
               
                  Má sa článok 12 ods. 2 smernice Európskeho parlamentu a Rady (EÚ) 2015/2302 (1) z 25. novembra 2015 o balíkoch cestovných služieb a spojených cestovných službách vykladať v tom zmysle,
                  
                              [a]
                           
                           
                              že pre posúdenie oprávnenosti odstúpenia od zmluvy sú relevantné len tie neodvrátiteľné a mimoriadne okolnosti, ku ktorým došlo už v čase odstúpenia od zmluvy,
                           
                        
                              [b]
                           
                           
                              alebo v tom zmysle, že sa majú zohľadniť aj mimoriadne okolnosti, ktoré skutočne nastali po odstúpení od zmluvy, ale pred plánovaným začiatkom cesty (= najneskorší možný čas odstúpenia od zmluvy)?
                           
                        V prípade kladnej odpovede na otázku [a]:
                  
                              [aa]
                           
                           
                              : Má sa článok 12 ods. 2 smernice vykladať v tom zmysle, že cestujúci sa v súdnom spore o oprávnenosť svojho odstúpenia od zmluvy môže odvolávať aj na také neodvrátiteľné a mimoriadne okolnosti, ku ktorým už došlo v čase jeho odstúpenia od zmluvy, ale o ktorých sa dozvedel až neskôr?
                           
                        
            
                  2.
               
               
                  Má sa článok 12 ods. 2 smernice vykladať v tom zmysle, že právo bezplatne odstúpiť od zmluvy neexistuje v prípade, keď okolnosti, na ktoré sa cestujúci odvoláva, existovali už v čase rezervácie a boli mu známe?
               
            
         (1)  Smernica Európskeho parlamentu a Rady (EÚ) 2015/2302 z 25. novembra 2015 o balíkoch cestovných služieb a spojených cestovných službách, ktorou sa mení nariadenie Európskeho parlamentu a Rady (ES) č. 2006/2004 a smernica Európskeho parlamentu a Rady 2011/83/EÚ a ktorou sa zrušuje smernica Rady 90/314/EHS (Ú. v. EÚ L 326, 2015, s. 1).